Begonia

As begoniasNome vulgar galego en Termos esenciais de botánica Universidade de Santiago de Compostela, 2004; e "Botánica" en Vocabulario de ciencias naturais, Santiago de Compostela, Xunta, 1991 son as diferentes especies vexetais do xénero Begonia , xénero que comprende arredor de 1500 especies, das que arredor de 150, ademais de case 10 000 variedades e híbridos, comercialízanse para o seu uso en xardinaxe. Son oriúndas das rexións tropicais e subtropicais de América, África e Asia. O único outro membro da familia Begoniaceae é Hillebrandia, un xénero cunha soa especie nas illas Hawai, e o xénero Symbegonia que recentemente incluíuse en Begonia.

O apelativo do xénero, acuñado por Charles Plumier, un referente francés en botánica, honra a Michel Bégon, un gobernador da ex Colonia francesa de Haití, e foi adoptado por Carl von Linné.

 Características 
Son plantas terrestres (ás veces epífitas) herbáceas, con talos acuosos, algunhas de porte semiarbustivo ou incluso pequens árbores e outras rubideiras, perennes agás en climas fríos, onde a parte aérea da planta morre. As flores son moi diversas tanto en forma e tamaño como en cor; son unisexuais, a masculina contén numerosos estames, a feminina posúe un ovario inferior con 2 ou 4 estigmas ramificados. O froito é unha cápsula alada que contén gran cantidade de diminutas sementes. As follas son asimétricas e ao igual que as flores, difiren moito dunha a outra especie, desde variadas como as de Begonia brevirimosa a verde brillante en Begonia ulmifolia.

Distínguense 3 grupos básicos, dependendo da raíz:

 Begonias de raíces fibrosas como Begonia semperflorens e os seus híbridos, adoita cultivarse en interior. Soporta máis o sol directo, aínda que non as xeadas. Como o seu nome indica, florea durante case todo o ano.Orixinaria do Brasil.
 Begonias rizomatosas, como B. rex, moi apreciada pola súa follaxe.
 Begonias tuberosas, B. x thuberhybrida, con flores moi grandes.

Algunhas especies de begonias cultívanse polo seu atractiva follaxe máis que polas súas flores: son moi fermosas
 A especie B. masoniana Irmsch. ex Ziesenh. 
posúe bonitas follas en forma de corazón, finamente engurradas, de cor verde amarelado e cun debuxo interior en marrón escuro moi sinalado.
 B. metallica W.G.Sm. dunha elegante follaxe verde escura brillante case metálica, de aí o seu nome.
 B. imperialis Lem. ten follas de cor verde esmeralda ou bronce cun lene aspecto aveludado.

Os diferentes grupos teñen distintos requisitos de cultivo, pero a maioría precisan temperaturas cálidas, sombra lixeira (poucas aturan o sol directo), solo ben drenado que non estea constantemente húmido, mais que tampouco se deixe enxugar completamente. Moitas das especies medran e florean durante todo o ano, aínda que as tuberosas normalmente teñen un período letárxico durante o cal os tubérculos se poden tirar e gardar nun local fresco e seco.

A maioría das especies propáganse facilmente por división ou esgallos de talo e folla, ou incluso fragmentos dunha folla. En especial os membros do grupo de rizomatosas.

Doenzas: Araña vermella, oídio.

 Notas 

 Véxase tamén 

 Outros artigos 
 Bibliografía 
 REAL EXPEDICIÓN BOTÁNICA DEL NUEVO REINO DE GRANADA (Carlos III, Carlos IV y Fernando VI). Director da Expedición: Don José Celestino Bruno Mutis y Bosío (Astrónomo e Botánico). Flora de la Real Expedición Botánica del Nuevo Reino de Granada. Tomo XXVII: Pasifloraceas y Begoniaceas. Madrid: Instituto de Cultura Hispánica, Instituto Colombiano de Cultura Hispánica, 1950. Con ilustracións, láminas das distintas especies.

 Ligazóns externas 
 Begonia
 Sociedad American Begonia
 Tipos de Begonias e crecemento de Begonia 
 Relacións Filoxenéticas dos Membros Afro-Malagasos do gran Xénero Begonia Inferido das Secuencias trnL Intron
 Una Filogenia de Begonia Usando Secuencia Nuclear Ribosomal e Caracteres Morfolóxicos
 Unha recircunscrición de Begonia baseada en secuencias nucleares ribosomais


Categoría:Plantas bulbosas
Categoría:Flores
Categoría:Plantas ornamentais